stanford-oval/wikipedia huggingface dataset:
President’s Awards

President’s Awardsit ovat kaksi vuosittain American Hockey Leaguessa jaettavaa palkintoa. Ensimmäinen annetaan AHL-organisaatiolle, joka on osoittanut huippuosaamista jään ulkopuolella. Toinen annetaan loistavasti esiintyneelle pelaajalle. Palkinnot jaettiin liigassa ensimmäisen kerran kaudella 2008-2009.
Ensimmäiset palkinnon saajat kaudella 2008-2009 olivat Manitoba Moose ja Alexandre Giroux. Pelaajapalkinnon voittanut ei ole kertaakaan kuulunut organisaatiopalkinnon saaneeseen joukkueeseen.
| Kausi | Organisaatiopalkinto | Pelaajapalkinto | Pelaajan joukkue |
| --- | --- | --- | --- |
| 2008-2009 | Manitoba Moose | Alexandre Giroux | Hershey Bears |
| 2009-2010 | Chicago Wolves | P.K. Subban | Hamilton Bulldogs |
| 2010-2011 | San Antonio Rampage | Bryan Helmer | Oklahoma City Barons |
| 2011-2012 | Providence Bruins | Cody Conacher | Norfolk Admirals |
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:President's Awards
Portugalin presidentti

| Portugalin presidentti |
| --- | --- |
 Presidente da República Portuguesa
 
 Nykyinen presidentti Rebelo de Sousa vuonna 2022
 Nykyinen Marcelo Rebelo de Sousa 9. maaliskuuta 2016 lähtien
Virka-asunto:  Belémin palatsi
Nimittäjä:  suora kansanvaali
Kauden pituus:  5 vuotta, uudelleenvalinta mahdollinen
Perustettu:  5. lokakuuta 1910
Ensimmäinen:  Manuel José de Arriaga
Palkka:  106 820 € vuodessa
Kotisivut:  www.presidencia.pt
Portugalin presidentti (port. Presidente da República Portuguesa) on Portugalin tasavallan valtionpäämies. Maalla on ollut presidentin virka vuodesta 1910 alkaen, ja ensimmäiseksi presidentiki valittiin Manuel de Arriaga.
Nykyisenä presidenttinä toimii Marcelo Rebelo de Sousa, joka valittiin ensimmäiselle virkakaudelleen vuoden 2016 vaaleissa ja uudelleen vuonna 2021.
Tehtävä ja valtaoikeudet

Perustuslain mukaan presidentti "edustaa Portugalin tasavaltaa" sekä "takaa kansallisen itsenäisyyden, valtiollisen yhtenäisyyden ja demokraattisten instituutioiden toimivuuden". Presidentti on myös asevoimien ylipäällikkö. Useimpien muiden Euroopan maiden valtionpäämiesten tapaan presidentti virka on Portugalissa pitkälti seremoniallinen, mutta hänellä on oikeus hajottaa parlamentti, määrätä uudet vaalit ja lähettää lakiehdotukset perustuslakituomioistuimen arvioitavaksi. Presidentti myös nimittää maan pääministerin tehtäväänsä.
Presidentti on myös virkansa puolesta kaikkien portugalilaisten ritarikuntien suurmestari. Tämän merkkinä hän kantaa kolmen ritarikunnan nauhaa.
Pätevyysvaatimukset ja valinta

Maan perustuslain mukaan presidentiksi valittavan tulee täyttää seuraavat ehdot:
syntyperäinen Portugalin kansalainen
väh. 35-vuotias
rekisteröitynyt äänestäjäksi
Presidentti valitaan suoralla kansanvaalilla, jossa koko maa toimii yhtenä vaalipiirinä. Tullakseen valituksi ehdokkaan tulee saada vähintään puolet hyväksytyistä äänistä. Mikäli näin ei käy ensimmäisellä kierroksella, kahden ensimmäisellä kierroksella parhaiten menestyneen ehdokkaan välillä järjestetään toinen kierros viimeistään 21 vuorokauden kuluttua. Vaalien päivämäärää ei ole kirjattu lakiin, vaan istuva presidentti määrää päivämäärän siten, että se on väh. 60 päivää ennen istuvan presidentin virkakauden päättymistä. Ilmoitus vaalien päivämäärästä tulee antaa väh. 60 päivää ennen vaalipäivää.
Presidentin virkakausi on 5 vuotta, ja virkakausien määrä on rajattu kahteen peräkkäiseen.
Palkka ja etuudet

Vuonna 2021 presidentin vuosipalkka oli 106 820 euroa.
Presidentillä on käytössään kolme virka-asuntoa. Ensisijaisena virka-asuntona toimii Belémin palatsi Lissabonissa, jonka presidentti sai käyttöönsä heti monarkian lakkauttamisen jälkeen. Cidadelan palatsi Cascaisissa on presidentin kesäasunto, mutta siellä voidaan myös oottaa vastaan ulkomaalaisia arvovieraita. Guimarãesissa sijaitseva Braganzan herttuan palatsi on presidentin Pohjois-Portugalin virka-asunto vuodesta 1959 asti.
Presidentin, ja tämän käytössä olevien tilojen, turvallisuudesta vastaa erillinen turvapalvelu, jonka jäsenet koostuvat sekä kansalliskaartista että maan poliisi.
Aiheesta muualla

Wikimedia Commonsissa on kuvia tai muita tiedostoja aiheesta .
Portugalin tasavallan presidentin virallinen sivusto (portugaliksi, englanniksi)
Pyynti

Pyynti on yleisnimitys luonnonvaraisten eläinten pyydystämiselle ruoaksi. Se voi viitata:
Metsästykseen
Kalastukseen
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pyynti”, voi hakea sivunnimihaulla, laajalla sivunnimihaulla tai tekstihaulla.
Pyyrälampi

| Pyyrälampi |
| --- | --- |
 Lampinäkymä koillisnurkasta lounaaseen.
Valtiot:  Suomi 
Paikkakunta:  Vepsä, Oulu
Vesistöalue ja valuma-alueen tietoja
Laskujoki:  Pyyräoja
Järvinumero:  59.151.1.002 
Mittaustietoja
Pinnankorkeus:  86,1 m
Pinta-ala:  0,0445 km² 
Pyyrälampi on pieni järvi Oulun Vepsällä.
Järvi on tummavetinen ja sen rannat ovat suota, joskin Pyyräselän suuntaan itään on pieni kangas. Järven koillisnurkalla on eräkämppä saunoineen. Järvestä lähtevä Pyyräoja laskee Sanginjokeen eli järvi kuuluu Oulujoen vesistöön.  Järvelle ei tule tietä, mutta parin kilometrin päähän siitä on etelän suunnasta tieyhteys Ahvenselälle menevää metsäautotietä, joka on Kivijärven tien sivuhaara. Järvelle pääsee etelästä Sanginjoen Vuorikoskelle menevän polun ja joen kosken kohdalta ylittävän polkusillan kautta. Toinen reitti on idästä, Ylivuoton suunnalta Pyyräselälle reilun kilometrin päähän tulevan metsäautotien kautta.
Puning

| Puning 普宁市, Pǔníng Shì |
| --- | --- |
 Puningin sijainti Kiinan Guangdongin maakunnassa
 Puning
 Koordinaatit: 23.2995°N, 116.1610°E 
Valtio:  Kiina
Maakunta:  Guangdong
Prefektuuritason kaupunki:  Jieyang
Hallinto:  
 – Hallinnon tyyppi:  Piirikuntatason kaupunki
Pinta-ala:  
 – Kokonaispinta-ala:  1 620 km²
Väkiluku (2010):  2 055 552
Aikavyöhyke:  UTC+8
Postinumero:  5153xx
Suuntanumero(t):  +86 (0)663
 
 www.puning.gov.cn 
Infobox OKVirheellinen NIMI-arvo: 
Puning (kiin. 普宁市, pinyin: Pǔníng Shì) on piirikuntatason kaupunki Kiinan Guangdongin maakunnan itäosassa. Se on asukasluvultaan suurin piirikuntatason osa 5,884 miljoonan asukkaan Jieyangin perfektuuritason kaupunkia.
Puningin kaupungin keskusta sijaitsee linnuntietä noin 35 kilometriä Jieyangin kaupungintalolta ja 297 kilometriä maakunnan pääkaupunki Kantonista itään. Puningin väkiluku oli 2,056 miljoonaa (2010) ja pinta-ala 1 620 neliökilometriä. Kaupungintalo sijaitsee Liushabein (流沙北街道) kaupunginosassa (koordinaatit kaupungintalon edustalle yllä).
Näkymä Puningin aukiolta (2014).
Näkymä Puningista, piirikuntatason kaupungista Jieyangissa.
Puningin kaupallista keskustaa.
Eräs kaupungin kauppakeskuksista.
Longhuan temppeli.
Lianjiangjokea Puningin kaupungissa.
Peifengin pagodi.
Puningin rautatieasema.
Puningin kaupungin paikallishallinnollinen jako.(kiinaksi)
Aiheesta muualla

Kuvia tai muita tiedostoja aiheesta Puning Wikimedia Commonsissa
Puning City, A county-level division under the jurisdiction of Jieyang Municipality (Arkistoitu – Internet Archive) (englanniksi) (cfguide.com)
Puning，Guangdong China (tuokiokuvia Puningin kaupungista, 12/2014, lähes 16 min) (youtube.com)
Päihdelinkki

Päihdelinkki on vuonna 1996 perustettu, A-klinikkasäätiön tuottama verkkopalvelu. Se tarjoaa tietoa ja tukea päihteistä ja riippuvuuksista. Päihdelinkistä löytyy kattavan tietopankin lisäksi testejä, oma-apusisältöjä, vertaistukea ja neuvontapalvelu. Palvelu on tarkoitettu päihteiden käyttäjille, pelaajille, läheisille ja kaikille päihdetiedosta kiinnostuneille. Palvelu on hyödyllinen myös ammattilaisille ja opiskelijoille. Päihdelinkin palveluja on saatavilla myös ruotsiksi, englanniksi, venäjäksi ja viittomakielellä.
Aiheesta muualla

Päihdelinkki-verkkopalvelu
A-klinikkasäätiö
Preservation Act 1

| Preservation Act 1 The Kinks |
| --- | --- | --- |

Studioalbumin tiedot
 Äänitetty : Konk-studiot,  maaliskuu – heinäkuu 1973
 Julkaistu: 16. marraskuuta 1973
 Formaatti: LP, CD, SACD
 Tuottaja(t): Ray Davies
 Tyylilaji: rock
 Kesto: 46.54 (1998 uusintapainos)
 Levy-yhtiö: RCA Records
Listasijoitukset
  92. (1. heinäkuuta 1974)    177. (1974)
The Kinksin muut studioalbumit
| Everybody's in Show-Biz – Everybody's a Star 1972 | Preservation Act 1 1973 | Preservation Act 2 1974 |
Preservation Act 1 on The Kinksin marraskuussa 1973 julkaistu studio- ja konseptialbumi. Se on samalla ensimmäinen osa Preservation-sarjaa, jonka toinen osa, Preservation Act 2, julkaistiin seuraavana vuonna.
Preservation Act 1 ajaa samaa aihetta kuin vuonna 1968 julkaistu The Kinks Are the Village Green Preservation Society. Yhtyeen kotimaata Isoa-Britanniaa käsitellään nostalgiseen sävyyn. Preservation oli kuitenkin tyyliltään selvärakenteisempi.
Albumi sijoittui Yhdysvaltain listalla sijalle 177, mikä oli yhtyeen historian heikoin albumilistasijoitus kyseisessä valtiossa.
Kappaleet

Kaikki kappaleet säveltänyt ja sanoittanut Raymond Douglas Davies.
Kappaleen ”Morning Song” jousisovitus Stanley Myers
A-puoli
Morning Song – 2.00
Daylight – 3.19
Sweet Lady Genevieve – 3.26
There's a Change in the Weather – 3.00
Where Are They Now? – 3.28
One of the Survivors – 4.31
B-puoli
Cricket – 2.56
Money & Corruption / I Am Your Man – 6.01
Here Comes Flash – 2.41
Sitting in the Midday Sun – 3.47
Demolition – 4.05
Kappaleet > Vuoden 1998 uusintapainoksen bonuskappaleet

Preservation – 3.36 (single)
One of the Survivors – 4.05 (single edit)
Kokoonpano

Ray Davies – kitara, laulu
Dave Davies – soolokitara, laulu
Mick Avory – rummut
John Gosling – kosketinsoittimet
John Dalton – bassokitara
Alan Holmes – baritonisaksofoni, klarinetti
Laurie Brown – trumpetti, huilu, tenorisaksofoni
John Beecham – pasuuna, tuuba
Krysia Kocjan – taustalaulu
Sue Brown – taustalaulu
Pamela Travis – taustalaulu
Lewis Rich – taustalaulu
Lee Pavey – taustalaulu
Pohjois-Karjalan ammattiopisto Joensuu palvelut

Pohjois-Karjalan ammattiopisto Joensuu palvelut oli ammattioppilaitos Joensuussa, joka toimi kolmessa toimipisteessä Otsolassa, Niskalassa ja Peltolassa. Oppilaitoksessa opiskellaan kaupan- ja hallinnon-,  sosiaali-, terveys-, liikunta- ja palvelualoja. Oppilaitos oli osa Pohjois-Karjalan koulutuskuntayhtymää.
Ammattiopisto Joensuu palveluissa oli vuosittain opiskelijoita noin 1200 ja henkilökuntaa noin 170 henkilöä.
1.1.2018 alkaen Pohjois-Karjalan ammattiopisto Joensuu palvelut on osa Riveria -oppilaitosta. Muutoksen taustalla on Ammatillisen koulutuksen reformi.
Koulutusalat

Kaupan ja hallinnon ala
Datanomi
Merkonomi, asiakaspalvelu ja myynti
Merkonomi, talous- ja toimistopalvelut
Palvelualat
Kokki
Tarjoilija
Kodinhuoltaja
matkailuvirkailija
Ammattistartti
Talouskoulu
Sosiaali-, terveys- ja liikunta-ala
lähihoitaja
Parturi-kampaaja
Kosmetologi
Opiskelu

Opiskelu on käytännönläheistä. Ammatillisiin perustutkintoihin sisältyy vähintään 20 opintoviikkoa työssäoppimista. Työssäoppiminen on suunniteltua, ohjattua ja arvioitua ammattitaidon opiskelua. Pohjois-Karjalan ammattiopisto Joensuu tarjoaa opiskelijoilleen mahdollisuuden suorittaa ylioppilastutkintoon tähtääviä opintoja (kaksoistutkinto). Ammatillista tutkintoa opiskeleva voi suorittaa osan perustutkintoon kuuluvista opinnoista lukiossa ja osallistua ylioppilaskirjoituksiin.
Aiheesta muualla

http://pkky.fi/amojp/%5Bvanhentunut+linkki%5D
Pyyntimitta

Suomen kansalliskala ahvenelle ei ole määritelty pyyntimittaa.
Pyyntimitta tai alamitta on kalastusta varten tehty säädös. Kalastuslain mukaan pyyntimittaa lyhempiä kaloja ei saa pyydystää, vaan pitää päästää takaisin veteen. Säädös pyrkii turvaamaan kalojen kutemisen. Pyyntimitan suuruus riippuu sekä lajin koosta ja siitä kuinka varhain kalat tulevat sukukypsiksi.
Punikkivahakas

| Punikkivahakas |
| --- | --- |

Uhanalaisuusluokitus
 Vaarantunut  
Suomessa::  Elinvoimainen
  
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Hygrophoraceae
Suku::  Helovahakkaat Hygrocybe
Laji::  punicea
Kaksiosainen nimi
 Hygrocybe punicea  (Fr.) P. Kumm. 
Katso myös
   Punikkivahakas Commonsissa 
Infobox OKNimi-testi OKIUCN-testi OK: 
Punikkivahakas (Hygrocybe punicea) on helovahakkaiden sukuun kuuluva sienilaji.
Sen lakki on kellomainen tai laakea ja väriltään verenpunainen tai tummanpunainen. Lakki on leveydeltään 3–15 senttimetriä ja se on kostealla säällä tahmainen. Heltat ovat harvat, paksut ja nuorina vaaleankeltaiset ja vanhemmiten oranssinpunaiset. Jalka on kellanpunainen ja punaviiruinen. Pituudeltaan jalka on 3–15 senttimetriä. Malto on kellertävää tai valkoista. Maku on mieto ja se on hyvä ruokasieni. Punikkivahakkaan kasvuaika on elokuusta lokakuuhun. Sitä muistuttavia lajeja ovat punavahakas, mönjävahakas ja kartiovahakas.
Punikkivahakas kasvaa lehdoissa, tuoreissa kangasmetsissä ja niityillä. Sitä tavataan laajoilla alueilla eri puolilla Eurooppaa. Suomessa sitä tavataan yleisenä lähinnä Etelä-Suomessa. Kansainvälisesti punikkivahakas on luokiteltu vaarantuneeksi, mutta Suomessa se on luokiteltu elinvoimaiseksi.
Aiheesta muualla

Laji.fi: Punikkivahakas – Hygrocybe punicea
MushroomExpert.com: Hygrocybe punicea (englanniksi)
Pierce the Veil

| Pierce the Veil |
| --- | --- |

 Pierce the Veil Rock Im Park- festivaaleilla vuonna 2016
Tiedot
Toiminnassa:  2006–
Tyylilaji:  post-hardcore, pop punk, metalcore
Kotipaikka:   San Diego, Kalifornia, Yhdysvallat
Laulukieli:  englanti
Jäsenet:  Vic Fuentes   Tony Perry   Jaime Preciado   Azim Rizk  
Entiset jäsenet:  Mike Fuentes  
Levy-yhtiö:  Equal Vision Records   Fearless Records  
Aiheesta muualla
Kotisivut
Infobox OKNimi-testi OK: 
Pierce The Veil on post-hardcorea soittava yhtye San Diegosta. Yhtyeen perustivat veljekset Victor ”Vic” Fuentes (laulu) ja Mike Fuentes (rummut). Myöhemmin yhtyeeseen tulivat Tony Perry (kitara) ja Jaime Preciado (basso). Pierce The Veil on julkaissut viisi studioalbumia A Flair For The Dramatic, Selfish Machines, Collide With The Sky, Misadventures ja The Jaws of Life.
Historia > 1998–2006

Pierce The Veilin perustivat Vic ja Mike Fuentes vuonna 1998 nimellä Early Times. Heidän ensimmäinen julkaisunsa oli nimeltään No Turning Back ja sisälsi 11 raitaa. Julkaisu levisi nopeasti ja Early Times sai nopeasti ensimmäiset pienet keikkansa. Nopean suosion nojalla he julkaisivat neljä raitaa sisältävän nimettömän EP:n. Tämän jälkeen he äänittivät Roots Beneath Idelas nimisen EP:n. Equal Vision Records:in omistaja Steve Reddy tarjosi levytyssopimusta veljeksille ja näin veljekset siirtyivät tälle levy-yhtiölle. He joutuivat muuttamaan yhtyeensä nimen tekijänoikeus syistä Early Time:sista Before Today:ksi ja julkaisivat albumin nimeltä A Celebration Of An Ending. Tämä albumi sisälsi kolme uudelleen äänitettyä raitaa Roots Beneath Idelas:lta. Levyn tuottajana toimi Jeff Forest.
Historia > 2006–2009

Syksyllä 2006 Joe Tancil (kitara) ja Mithcell Ballatore (basso) jättivät yhtyeen. Jäljelle jääneet Vic ja Mike Fuentes jatkoivat kirjoittamista ja saivat luoduksi materiaalia uutta pitkäsoittoa varten. Veljekset äänittivät uuden albumin itse tuottaja Casey Bates:n kanssa, vaikka olivatkin vielä Equal Vision Records:illa. Veljekset julkaisivat toisen albumin nimeltään A Flair For The Dramatic 26. toukokuuta 2007 uuden nimen alla: Pierce The Veil. Nimi on yksi A Celebration Of An Ending:n raita. Pian Pierce The Veil sai kaksi jäsentä lisää: Tony Perryn (kitara) ja Jaime Preciadon (basso).
Pierce The Veil kiersi ahkerasti kolme kuukautta A Flair For The Dramatic:n julkaisun jälkeen. He kiersivät yhtyeiden A Day To Remember, Chiodos, [[Emery (yhtye])|Emery]], From First To Last, Mayday Parade ja The Devil Wears Prada kanssa. He olivat myös Vans Warped Tour:lla 2008. Pierce The Veilin ensimmäinen oma kiertue oli nimeltään The Delicious Tour ja oli loka-marraskuussa 2008. Mukana olivat Breathe Carolina, Emarosa ja Four Letter Lie. Pierce The Veil esiintyi myös yhtyeiden Bring Me The Horizon, Cancer Bats, Four Letter Lie ja Thursday kanssa Taste Of Chaos nimisellä kiertueella vuonna 2009.
Historia > 2009–2011

Elokuussa 2009 Pierce The Veil ilmoitti työstävänsä seuraavaa albumiaan. Muutaman kuukauden kuluttua yhtye julkaisi seuraavan pitkäsoittonsa nimen: Selfish Machines. Laulaja Vic Fuentes sanoi, että nimi viittaa ihmisen luonteeseen olla ns. eläimellinen ja jokainen yrittää piilottaa nämä luonteenpiirteensä, mutta heidän oikeasti pitäisi oppia hyväksymään ne. Olemme kaikki itsekkäitä koneita ja meillä on taipumus haluta, rakastaa ja ottaa ("The title refers to human nature and the animal-like qualities inside all of us that we try and hide, but should just learn to accept. We are all selfish machines and we all have natural tendencies to want, love, and take.") Selfish Machines julkaistiin 21. toukokuuta 2010 Equal Vision Records:n kautta. Pierce The Veil soitti levynsä julkaisemisen jälkeen Never Say Never, Bamboozle Left, South By Southwest ja Vans Warped Tour festivaaleilla. He olivat myös Attack! Attack! nimisen yhtyeen kanssa kiertuuella Uudessa-Seelannissa ja Australiassa. Pierce The Veil kiersi Japanissa, jonka jälkeen tekivät kiertueen nimeltä This Is A Family Tour yhtyeiden Of Mice & Men, In Fear And Faith, Emmure ja Attack! Attack! kanssa. Vuoden 2011 maalis-huhtikuun Pierce The Veil kiersi yhtyeiden A Day To Remember, Bring Me The Horizon ja We Came As Romans kanssa. He myös tekivät kiertueen Escape the Fate:n kanssa.
Historia > 2011–nykyhetki

23. lokakuuta 2011 yhtye vaihtoi levy-yhtiönsä Equal Vision Records:n Fearless Records:iin. 22. joulukuuta 2011 laulaja Vic Fuentes ja kitaristi Tony Perry kertoivat aloittavansa kolmannen studiolevyn äänittämisen vuoden 2012 alussa. 9. helmikuuta Vic Fuentes ilmoitti yhtyeensä menevän studioon 10. helmikuuta 2012. Muutama kuukautta myöhemmin yhtye ilmoitti uuden pitkäsoiton nimeksi Collide with the Sky. Toukokuun lopussa yhtye julkaisi singlen uudelta levyltä, nimeltään King for a Day, jossa vieraili Kellin Quinn. Collide with the Sky julkaistiin 17. heinäkuuta, jolloin yhtye kiersi Vans Warped Tourilla.
Pierce The Veil saapui ensimmäistä kertaa Suomeen Bring Me The Horizonin lämmittelijäksi 7–8. joulukuuta 2013 Oulun Club Teatrialle ja Helsingin Circukseen.
Jäsenet > Nykyiset

Victor Fuentes – laulu, rytmikitara (2006–)
Tony Perry – soolokitara (2006–)
Jaime Preciado – basso (2006–)
Azim Rizk – drum (2006–)
Jäsenet > Entiset

Mike Fuentes – rummut (2006–2017)
Diskografia > Studioalbumit

A Flair for the Dramatic (2007)
Selfish Machines (2010)
Collide with the Sky (2012)
Misadventures (2016)
The Jaws of Life (2023)
Diskografia > Singlet

"Caraphernelia" (2010)
"Just the Way You Are" (2011)
"King For a Day" (2012)
"Bulls in the Bronx" (2012)
"Hell Above" (2012)
"The Divine Zero" (2015)
"Texas Is Forever" (2016)
"Circles" (2016)
Psykoakatemia

| Psykoakatemia Vandaalit |
| --- | --- | --- |

Studioalbumin tiedot
 Äänitetty : kesällä 1993(?)
 Julkaistu: 1993
 Tuottaja(t): Vandaalit
 Tyylilaji: Punk
 Levy-yhtiö: Hilse-levyt
Vandaalien muut julkaisut
| Apinoiden platta 1992 | Psykoakatemia 1993 | Elävänä! 2009 |
Psykoakatemia on suomalaisen Vandaalit-yhtyeen neljäs studioalbumi. Se julkaistiin vuonna 1993.
Kappaleet

Sweet Home Juupajoki – 2.47
Morsian – 3.42
Verissä päin – 2.44
Samat naamat taas – 3.06
Kemikaaleja – 4.03
Olen sika – 3.02
Yövuoro – 5.13
Palava kaatumatautinen – 3.00
Kirkonmiehet – 3.35
Bensaa suonissa – 3.12
Näkymätön mies – 2.52
Hiiohoi – 3.08
Ikuisesti sinun – 3.11
Tavataan nahkurin orsilla – 2.45
Kokoonpano

Vesa Häkli ‎– laulu
Klide Pelkonen ‎– kitara
Piitsi Huhtakallio ‎– kitara
Appa Kuronen ‎– basso
Ari Lindroos ‎– rummut
Pietari III (Venäjä)

| Pietari III |
| --- | --- |
 Pietari Venäjän kruununperillisenä 1761.
Venäjän keisari
Valtakausi:  5. tammikuuta 1762 – 9. heinäkuuta 1762
Edeltäjä:  Elisabet
Seuraaja:  Katariina II Suuri

Syntynyt:  21. helmikuuta 1728 Kiel, Holstein-Gottorp
Kuollut:  17. heinäkuuta 1762 (34 vuotta) Ropsunhovi, Venäjä
Hautapaikka:  Pietari-Paavalin linnoitus, Pietari
Puoliso:  Sophie von Anhalt-Zerbst  (vih. 1745)
Lapset:  Paavali I
Koko nimi:  Pjotr Fjodorovitš
Suku:  Romanov (äidin kautta)
Isä:  Kaarle Fredrik
Äiti:  Anna Petrovna
Uskonto:  luterilainen ortodoksi (virallisesti 1742–)
Nimikirjoitus:  
Pietari III:n keisarillinen monogrammi.
Pietari III, Aleksei Petrovits Antropov 1753
Pietari III (21. helmikuuta (J: 10. helmikuuta) 1728 Kiel, Holstein-Gottorp – 17. heinäkuuta (J: 6. heinäkuuta) 1762 Ropsunhovi, Venäjän keisarikunta) oli Venäjän keisari tammikuusta heinäkuuhun 1762 ja sitä ennen Holstein-Gottorpin herttua nimellä Karl Peter Ulrich vuosina 1739–1762. Hän oli Holstein-Gottorpin herttuan Kaarle Fredrikin ja Pietari Suuren tyttären, suuriruhtinatar Anna Petrovnan poika. Lapseton keisarinna Elisabet valitsi sisarenpoikansa Pietari III:n seuraajakseen, mutta tämä ehti hallita vain puoli vuotta, minkä jälkeen hänen oma vaimonsa syrjäytti hänet palatsivallankaappauksella ja ryhtyi hallitsijaksi nimellä Katariina II. Pietari III kuoli hieman myöhemmin vankeudessa, mahdollisesti murhan uhrina.
Vaikka Pietari III:n oma valtakausi jäi lyhyeksi, hänen sukunsa eli Holstein-Gottorp hallitsi myöhemmin Venäjän keisarikuntaa vuoteen 1917 asti, vaikka omaksuikin edellisen hallitsijasuvun Romanovin nimen.
Lapsuus Holsteinissa

Karl Peter Ulrich vietti lapsuutensa isänsä luona Holsteinin Kielissä, missä hän oleskeli pitkiä aikoja varuskunnassa ja oppi sen tavat ja slangin. Jo seitsenvuotiaana hän harjoitteli asennossa seisomista kivääri olalla ja miekka vyöllä. Hänen ollessaan yhdeksänvuotias hänen isänsä ylensi hänet luutnantiksi.
Isänsä kuoltua vuonna 1739 Karl Peter Ulrichista tuli Holstein-Gottorpin herttua ja hän joutui holsteinilaisten upseerien kasvatettavaksi. Hänen tärkein opettajansa oli herttuallisen hovin ylihovimarsalkka Brümmer, joka toisinaan rankaisi häntä lyömällä, kieltämällä ateriat tai istuttamalla tätä hernesäkkien päällä polvillaan tuntikausia, kunnes jalat punoittivat ja turposivat. Toisinaan poika oksenteli pelosta jouduttuaan opettajansa uhkaamaksi. Lapsesta kasvoi teeskentelevä, pelokas, salakavala ja taiteilija.